Diari Oficial de la Generalitat Valenciana


Sumari del DOGV 3310, del 18-08-1998 (1998/6825)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana i el Ministeri d'Agricultura, Pesca i Alimentació (MAPA), per al prefinançament de les ajudes a càrrec del FEOGA-Garantia, en aplicació del Reial Decret 2.206/1995, de 28 de desembre, pel qual es regulen les actuacions interadministratives relatives a les despeses de la Secció Garantia del Fons Europeu d'Orientació i Garantia Agrícola (FEOGA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6825


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Generalitat Valenciana i el Ministeri d'Agricultura, Pesca i Alimentació (MAPA), per al prefinançament de les ajudes a càrrec del FEOGA-Garantia, en aplicació del Reial Decret 2.206/1995, de 28 de desembre, pel qual es regulen les actuacions interadministratives relatives a les despeses de la Secció Garantia del Fons Europeu d'Orientació i Garantia Agrícola (FEOGA). [1998/X6825]
  
Subscrit, després de la tramitació prèvia reglamentària, entre la Generalitat Valenciana i el Ministeri d'Agricultura, Pesca i Alimentació (MAPA), el 13 de gener de 1998, un Conveni de col·laboració per al prefinançament de les ajudes a càrrec del FEOGA-Garantia, en aplicació del Reial Decret 2.206/1995, de 28 de desembre, pel qual es regulen les actuacions interadministratives relatives a les despeses de la Secció Garantia del Fons Europeu d'Orientació i Garantia Agrícola (FEOGA), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0585/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre la Generalitat Valenciana i el Ministeri d'Agricultura, Pesca i Alimentació (MAPA), per al prefinançament de les ajudes a càrrec del FEOGA-Garantia, en aplicació del Reial Decret 2.206/1995, de 28 de desembre, pel qual es regulen les actuacions interadministratives relatives a les despeses de la secció garantia del Fons Europeu d'Orientació i Garantia Agrícola (FEOGA).
  
Madrid, 13 de gener de 1998.
  
Reunits
  
D'una banda, la Sra. Loyola de Palacio del Valle-Lersundi, ministra d'Agricultura, Pesca i Alimentació, en virtut del Reial Decret 762/1996, de 5 de maig, per delegació del Govern de la Nació, de conformitat amb l'Acord del Consell de Ministres, de 21 de juliol de 1995, i amb l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
De l'altra, la Sra. Maria Àngels Ramon-Llin, consellera d'Agricultura, Pesca i Alimentació de la Generalitat Valenciana, facultada per mitjà de l'Acord del Govern Valencià, de data 13 de gener de 1998, per a la firma d'aquest conveni.
  
Es reconeixen recíprocament la capacitat legal per a firmar aquest conveni, i amb aquesta finalitat:
  
Exposen
  
1. Que el Reglament (CE) 1.287/95, del Consell, de 22 de maig, pel qual es modifica el Reglament (CEE) 729/70, sobre el finançament de la política agrícola comuna, obri la possibilitat d'establir diversos organismes pagadors en cada estat membre, per a la gestió dels fons FEOGA, en particular en la secció Garantia, amb l'existència, en aquest cas, d'un organisme de coordinació que centralitze la informació que s'haja de posar a la disposició de la Comissió Europea i que actue com a interlocutor únic amb aquesta.
  
2. Que el Reial Decret 2.206/1995, preveu en l'article 1 que cada comunitat autònoma podrà designar o autoritzar a un únic organisme pagador de les ajudes, respecte de les quals tinga competència de resolució i pagament, i en l'article 2 designa com a organisme de coordinació el Fons Espanyol de Garantia Agrària (FEGA), creat en virtut del Reial Decret 2.205/1995, de 28 de desembre, pel qual es refonen els organismes autònoms Fons d'Ordenació i Regulació de Produccions i Preus Agraris (FORPPA) i Servei Nacional de Productes Agraris (SENPA), en l'organisme autònom de caràcter comercial i financer denominat Fons Espanyol de Garantia Agrària (FEGA).
  
3. Que, de conformitat amb el que es disposa en els esmentats reglaments comunitaris i en el Reglament (CE) 1.663/95, de la Comissió, de 7 de juliol, per mitjà del qual s'estableixen les disposicions d'aplicació del Reglament (CEE) 729/70, pel que fa al procediment de liquidació de comptes de la secció Garantia del FEOGA, que indica les garanties organitzatives comunitàries que han de complir els organismes pagadors, i en el Reial Decret 2.206/1995, de 28 de desembre, la comunitat autònoma que subscriu ha autoritzat el seu organisme pagador, amb data 10 d'octubre de 1997.
  
4. Que, sobre la base de l'autorització que figurava en les lleis de pressupostos generals de l'estat per a 1988 i exercicis posteriors, el Ministeri d'Economia i Hisenda va establir les normes que articulaven el sistema de bestretes del Tresor al FORPPA, actualment FEGA, com a organisme de coordinació, a fi de cobrir el finançament de les despeses del FEOGA-Garantia, posteriorment cancel·lats mitjançant reintegraments de la Unió Europea.
  
5. Que en les successives ordres del Ministeri d'Economia i Hisenda s'estableix que "quan l'estat espanyol avance els fons destinats a cobrir les despeses del Fons Europeu d'Orientació i Garantia Agrícola (FEOGA-Secció Garantia), el FEGA, com a organisme de coordinació, remetrà a la Direcció General del Tresor i Política Financera la previsió mensual o, si s'escau, extraordinària de les despeses indicades anteriorment. Aquesta última direcció general procedirà a situar els fons en el compte del FEGA en el Banc d'Espanya i efectuarà la operació no pressupostària corresponent.
  
6. Que, d'acord amb la reglamentació comunitària mencionada i amb l'apartat 2 de l'article 7 del Reial Decret 2.206/1995, les relacions i comunicacions de l'organisme pagador amb organismes pagadors d'altres estats membres o amb la Comissió s'efectuaran, en qualsevol cas, a través de l'organisme de coordinació (FEGA).
  
7. Que en l'apartat 2 de l'article 10 del Reial Decret 2.206/1995 s'estableix que el MAPA podrà subscriure convenis de col·laboració amb els òrgans competents de les comunitats autònomes per a assegurar la funcionalitat dels mecanismes del prefinançament dels seus organismes pagadors.
  
8. Que, d'acord amb tot l'anterior, les dues parts subscriuen aquest conveni a fi d'establir les línies essencials de col·laboració en el sistema de prefinançament nacional dels pagaments de les ajudes del FEOGA-Garantia, realitzats per l'organisme pagador que es menciona en el punt 3, amb subjecció a les clàusules següents:
  
Clàusules
  
Primera
  
La Generalitat Valenciana es compromet a obrir un compte específic, en l'entitat bancària que designe, per canalitzar els fons necessaris per al prefinançament, i també tots els pagaments d'ajudes per compte del FEOGA-Garantia.
  
Aquest compte no podrà tenir cap moviment diferent als relatius al FEOGA-Garantia i s'assegurarà la perfecta identificació de totes les bestretes de fons rebudes, els pagaments d'ajudes efectuats i els ingressos per devolució de pagaments indeguts o altres causes.
  
La comunitat autònoma comunicarà a l'organisme de coordinació (FEGA) el número de compte i l'entitat bancària designada i qualsevol modificació que s'hi poguera produir.
  
Atesa la procedència dels fons avançats, els imports corresponents a interessos íntegres generats en el compte específic del FEOGA-Garantia els liquidarà la comunitat autònoma al FEGA, el qual, al seu torn, remetrà la liquidació al Tresor Públic, d'acord amb la normativa vigent en la matèria.
  
Segona
  
Els fons per a cobrir les despeses del FEOGA-Garantia els avançarà el Tresor Públic a l'organisme de coordinació (FEGA), sobre la base de les previsions remeses per aquest i que corresponen a les previsions de despeses elaborades i reflectides, per l'organisme pagador de la comunitat autònoma que subscriu, en la informació periòdica que s'ha de remetre al FEOGA, o qualsevol altra informació addicional que es considere pertinent.
  
A l'efecte de la programació financera necessària per a optimar els fons avançats pel Tresor, l'organisme pagador de la comunitat autònoma que subscriu remetrà a l'organisme de coordinació (FEGA), en els terminis que s'establisquen en les previsions bimensuals de despeses, distribuïts per quinzenes, de conformitat amb el que es preveu en l'annex I.
  
Les previsions les efectuarà l'organisme pagador amb la màxima fiabilitat a fi d'evitar desviacions que puguen produir fons inactius o problemes de tresoreria per a atendre els pagaments.
  
Tercera
  
A l'efecte de les remissions de fons, l'autoritat responsable de l'organisme pagador sol·licitarà setmanalment a l'organisme de coordinació (FEGA) els fons necessaris d'acord amb el model de l'annex II, tenint en compte la situació de tresoreria, per fer front als expedients que tinga aprovats i autoritzats per al pagament en aquella setmana. Aquesta sol·licitud es podrà avançar per fax.
  
Quarta
  
L'organisme de coordinació (FEGA) transferirà els fons sol·licitats al compte específic establit en la clàusula primera, amb la màxima celeritat, perquè puguen realitzar-se els pagaments en la data prevista.
  
En el cas que es produïra una insuficiència de fons en un moment donat per a fer front a totes les peticions dels organismes pagadors, l'organisme de coordinació (FEGA) tindrà en compte, per a la distribució d'aquests, els terminis de pagaments, a fi d'evitar les penalitzacions per ultrapassar aquests terminis o per superar les quantitats màximes garantides, com també el grau de fiabilitat (concordança de pagaments amb previsions) de la programació financera efectuada pels organismes pagadors d'acord amb el que s'estableix en la clàusula segona.
  
Cinquena
  
A fi de regularitzar els fons avançats pel Tresor per al prefinançament de les ajudes, l'organisme pagador remetrà a l'organisme de coordinació (FEGA) l'estat de tresoreria mensual del compte específic, de conformitat amb l'annex III, acompanyat de l'extracte bancari del mes corresponent, tancat l'últim dia del mes.
  
Sisena
  
En aplicació del principi d'interlocutor únic que regeix les relacions entre la Unió Europea i els estats membres, la Generalitat Valenciana es compromet a subministrar a l'organisme de coordinació (FEGA), en la forma establida reglamentàriament i dins dels terminis habilitats respecte d'això, tota la informació que siga necessària per a complir les exigències comunitàries respecte de la gestió dels fons del FEOGA-Garantia.
  
Setena
  
A l'efecte de les responsabilitats que pogueren correspondre'ls per actuacions derivades de la seua gestió o per qualsevol incompliment de la normativa comunitària que donen lloc a correccions financeres, el Ministeri d'Agricultura, Pesca i Alimentació i la Generalitat Valenciana s'ajustaran al que es dispose en les normes que s'establisquen en matèria de responsabilitat financera.
  
Vuitena
  
Aquest conveni tindrà efectes des de la firma fins al 31 de desembre de 1998, i s'entendrà prorrogat automàticament per successius períodes anuals, amb l'autorització prèvia de la Comissió Delegada del Govern per a Política Autonòmica, llevat de denúncia expressa per qualsevol de les parts comunicada amb una antelació mínima de tres mesos abans de la data de conclusió.
  
Novena
  
Qualsevol qüestió que susciten la interpretació, l'aplicació i els efectes d'aquest conveni, atesa la seua naturalesa administrativa, se sotmetran a la jurisdicció contenciosa administrativa.
  
I com a prova de conformitat, firmen aquest conveni per duplicat i a un sol efecte.
  
Pel Govern de la Nació, la ministra d'Agricultura, Pesca i Alimentació: Loyola de Palacio del Valle-Lersundi.
  
Per la Generalitat Valenciana, la consellera d'Agricultura, Pesca i Alimentació: Maria Àngels Ramón-Llin Martínez.
  
Annex I
  
Comunitat de:
  
Organisme pagador:
  
Programació financera per als mesos de n+1 i n+2
  
Períodes Despeses previstes
  
1 al 15
  
16 al 30 ó 31 \_\_\_\_\_\_\_\_\_\_\_\_\_\_\_\_
  
TOTAL MES n+1
  
1 al 15
  
16 al 30 ó 31 \_\_\_\_\_\_\_\_\_\_\_\_\_\_\_\_\_
  
TOTAL MES n+2
  
Data, segell i firma de
  
l'autoritat responsable de
  
l'organisme pagador
  
FEGA. Organisme de coordinació
  
Annex II
  
Comunitat de:
  
Organisme pagador:
  
Petició de fons
  
Com que hi ha expedients d'ajudes aprovades i autoritzades per al pagament, per import total ....... PTA, perquè es paguen als interessats per compte del FEOGA-Garantia, se sol·licita que es donen les ordres oportunes perquè aquest import siga transferit en el termini més breu possible al c/c núm. ........ en l'entitat financera .................a nom d ....................
  
Les quantitats sol·licitades corresponen a les línies següents:
  
LÍNIES FEOGA DESCRIPCIÓ IMPORT PTA
  
TOTAL:
  
Data, segell i firma de
  
l'autoritat responsable de
  
l'organisme pagador
  
FEGA. Organisme de coordinació
  
Annex III
  
Comunitat de:
  
Organisme pagador:
  
Estat de tresoreria mensual
  
Tancat el ....d ........................ de ...............
  
A. Disponibilitats
  
1. Disponible el 1/........../.... \_\_\_\_\_\_\_\_\_\_\_\_\_\_\_\_\_\_\_\_\_
  
2. Quantitats rebudes el mes d \_\_\_\_\_\_\_\_\_\_\_\_\_\_\_\_\_\_\_\_\_
  
TOTAL A
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
B. Despeses
  
Despeses al mes de ..................
  
imputables al FEOGA-Garantia \_\_\_\_\_\_\_\_\_\_\_\_\_\_\_\_\_\_\_\_
  
(Columna a quadre 104)
  
TOTAL B
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
C. Saldo
  
Disponible el ...../.........../.... TOTAL (A-B)
  
Data, segell i firma de
  
l'autoritat responsable de
  
l'organisme pagador